Ντέρμπι Α.Ε.Κ. - Πανιωνίου

**Ως «ντέρμπι ΑΕΚ - Πανιωνίου»** αναφέρεται η αθλητική αναμέτρηση μεταξύ της ΑΕΚ και του Πανιωνίου, κυρίως στο άθλημα του ποδοσφαίρου.
[μικρογραφία|Το έμβλημα της  [Αθλητική Ένωσις Κωνσταντινουπόλεως|Α.Ε.Κ.]]
Η ΑΕΚ είναι μία από τις τρεις μεγάλες ομάδες της Αθήνας που ανήκαν στο πάλαι ποτέ Π.Ο.Κ. και έχει κατακτήσει 13 Πρωταθλήματα και 16 Κύπελλα Ελλάδας. Έχει βρεθεί στα ημιτελικά του Κυπέλλου ΟΥΕΦΑ το 1977 ενώ έχει συμμετάσχει και 5 φορές στην φάση των ομίλων του Champions League όντας μάλιστα η πρώτη Ελληνική ομάδα που το κατάφερε την σεζόν 1994-1995. 
[μικρογραφία|Το έμβλημα του [Πανιώνιος Γυμναστικός Σύλλογος Σμύρνης|Πανιωνίου ]]
Από την άλλη πλευρά, ο Πανιώνιος είναι ο αρχαιότερος ποδοσφαιρικός σύλλογος που ιδρύθηκε από Έλληνες, το 1890 στη Σμύρνη. Στο παλμαρέ του περιλαμβάνονται 2 Κύπελλα Ελλάδας, ενώ έχει τερματίσει μία φορά στη 2η θέση του πρωταθλήματος. Έχει συμμετάσχει 2 φορές στην Φάση των Ομίλων του Κυπέλλου ΟΥΕΦΑ την σεζόν 2004-2005 και την σεζόν 2007-2008 χωρίς να καταφέρει να προκριθεί στα νοκ αουτ. Έχει φτάσει ως τα Προημιτελικά του Κυπέλλου Κυπελλούχων το 1999 όταν και αποκλείστηκε από την Λάτσιο η οποία εν τέλει σήκωσε το τρόπαιο. 

## Αιτία αντιπαλότητας
Η βασική αιτία της αντιπαλότητας μεταξύ της Α.Ε.Κ. και του Πανιωνίου είναι η διαμάχη για το ποια ομάδα έχει το δικαίωμα να αποκαλείται «**προσφυγική**». Αυτή η αντιπαράθεση – που ενισχύεται κυρίως από την πλευρά του Πανιωνίου – αφορά την ιστορική καταγωγή των συλλόγων.

Ο Πανιώνιος υποστηρίζει ότι η ΑΕΚ δεν είναι γνήσια προσφυγική ομάδα, καθώς δεν ιδρύθηκε στην Κωνσταντινούπολη, όπως ο ίδιος, που προέρχεται από τη Σμύρνη. Θεωρεί, επομένως, άδικο και παραπλανητικό το γεγονός ότι η ΑΕΚ «καπηλεύεται» τον όρο "προσφυγιά", κυρίως όσον αφορά περιοχές της Μικράς Ασίας, από τις οποίες δεν έχει καταγωγή.

Από την άλλη πλευρά, η ΑΕΚ απαντά λέγοντας ότι χάρη στη μαζικότητα και τις επιτυχίες της (κατακτώντας τίτλους και σπάζοντας το δίπολο Ολυμπιακού - Παναθηναϊκού), ήταν φυσικό να εξελιχθεί στη δημοφιλέστερη ομάδα των προσφύγων, ακόμη κι αν η ίδρυσή της δεν έγινε στην Κωνσταντινούπολη αλλά στην Αθήνα.

Επιπλέον, μερίδα οπαδών της ΑΕΚ (όχι όμως οι διοικήσεις) έχει θέσει κατά καιρούς ζήτημα για την **«** ελληνικότητα **» του Πανιωνίου**, λόγω των χρωμάτων του. Θεωρούν ότι, αφού ο Πανιώνιος έχει το κυανό και το κόκκινο στα βασικά του χρώματα, δεν μπορεί να θεωρείται πλήρως ελληνικός σύλλογος – σε αντίθεση, για παράδειγμα, με τον Απόλλωνα Σμύρνης, ο οποίος χρησιμοποιεί το κυανό και το λευκό, τα χρώματα της ελληνικής σημαίας.

Ο Πανιώνιος αντικρούει αυτή την θεωρία, εξηγώντας ότι το κόκκινο χρώμα προστέθηκε ως φόρος τιμής στο αίμα που χύθηκε από τους πρόσφυγες. Επιπλέον, υπενθυμίζει ότι στο ιδρυτικό του καταστατικό δεν υπάρχει καμία υπογραφή μέλους Τουρκικής καταγωγής, κάτι που καταρρίπτει τους υπαινιγμούς περί «ελληνοτουρκικής» ταυτότητας.

## Άλλα περιστατικά
κατά καιρούς υπήρξαν και άλλα περιστατικά που όξυναν τις σχέσεις μεταξύ της ΑΕΚ και του Πανιωνίου, με την αντιπαλότητα των δύο συλλόγων να φτάνει ακόμη και σε επίπεδο διοικήσεων, συνοδευόμενη από εκατέρωθεν κατηγορηματικές ανακοινώσεις.

**Μεταγραφή Θωμά Μαύρου** 

Το καλοκαίρι του 1975 , ενώ ο Θωμάς Μαύρος αγωνιζόταν στον Πανιώνιο, δέχθηκε πρόταση για να μετακινηθεί στην ΑΕΚ. Αν και ο ίδιος έβλεπε θετικά την προοπτική της μεταγραφής του σε έναν σύλλογο όπως η ΑΕΚ, ο Πανιώνιος έθεσε εμπόδια στην πραγματοποίησή της. Τότε, σύμφωνα με τον ισχύοντα κανονισμό μεταγραφών – τόσο στην Ελλάδα όσο και πανευρωπαϊκά – δεν επιτρεπόταν η μεταγραφή ποδοσφαιριστή χωρίς τη συναίνεση της ομάδας στην οποία ανήκε. https://www.bnsports.gr/mia-foto-mia-istoria/articles/663408/aek-thomas-mayros-etsi-anoikse-o-dromos-gia-tin-episimopoiisi-enos-gamou-pou-perase-apo-xilia-kymata-video

Ο Πανιώνιος, επικαλούμενος ένα δελτίο που είχε υπογράψει ο ίδιος ο Θωμάς Μαύρος σε ηλικία μόλις 11 ετών, αρνήθηκε να εγκρίνει τη μεταγραφή. Ο ποδοσφαιριστής τότε προσέφυγε στα δικαστήρια, με τη βοήθεια του αδερφού του που ήταν δικηγόρος, και κατάφερε να κερδίσει την υπόθεση, γεγονός που οδήγησε στην επίσημη ανακοίνωση της απόκτησής του από την ΑΕΚ. 

Ωστόσο, η ΕΠΟ, φοβούμενη μήπως η υπόθεση δημιουργήσει δεδικασμένο για μελλοντικές περιπτώσεις, δεν εφάρμοσε άμεσα την απόφαση και την παρέπεμψε σε ειδικά συσταθείσα επιτροπή. Για να διατηρήσει τη φυσική του κατάσταση, ο Μαύρος άρχισε να αγωνίζεται σε ανεπίσημα παιχνίδια της ΑΕΚ, γεγονός που προκάλεσε την αντίδραση της ΕΠΟ. Στις 20 Σεπτεμβρίου, η ομοσπονδία ακύρωσε το δελτίο του – όχι μόνο στην ΑΕΚ αλλά και στον Πανιώνιο – έως ότου βρεθεί λύση.

Η απόφαση αυτή είχε ως αποτέλεσμα ο παίκτης να μείνει εκτός αγωνιστικής δράσης για εννέα μήνες, χάνοντας σχεδόν ολόκληρη τη σεζόν. Εν τω μεταξύ, κατά τη διάρκεια της έντονης διαμάχης των δύο συλλόγων, ο Πανιώνιος και η ΑΕΚ τέθηκαν αντιμέτωποι στο πρωτάθλημα. Στις 19 Οκτωβρίου 1975 , ο Πανιώνιος υποδέχθηκε την ΑΕΚ στη Νέα Σμύρνη, σε έναν αγώνα που διεξήχθη υπό τη σκιά της ανοιχτής αντιπαράθεσης μεταξύ των δύο πλευρών. Το κλίμα ήταν τεταμένο και σημειώθηκαν σοβαρά επεισόδια, με συνέπεια την τιμωρία του Πανιωνίου με τρείς αγωνιστικές σε ουδέτερο γήπεδο. 

Μέχρι τις αρχές του καλοκαιριού του 1976, οι δύο πλευρές παρέμεναν ανένδοτες. Τελικά, έπειτα από συνεχείς και κοστοβόρες – κυρίως για τον Πανιώνιο – δικαστικές διαμάχες, ο πρόεδρος του συλλόγου της Νέας Σμύρνης, Τσολακάκης, συμφώνησε στη μεταγραφή του Μαύρου στην ΑΕΚ, με αρχικά συμφωνηθέν ποσό τις 4.000.000 δραχμές. Τελικά, μετά από παρέμβαση του ίδιου του Μαύρου προς τον πρόεδρο της ΑΕΚ, Λουκά Μπάρλο, το ποσό αυξήθηκε στις 10.000.000 δραχμές , καθώς ο ποδοσφαιριστής επιθυμούσε – παρά την αντιπαράθεση – ο σύλλογος που τον ανέδειξε να αποζημιωθεί όσο το δυνατόν καλύτερα.

**Προσβλητικά πανό και πόλεμος ανακοινώσεων** 

Αρχικά, μετά από έναν αγώνα του Πανιωνίου με την ΑΕΚ στη Νέα Σμύρνη για το πρωτάθλημα της σεζόν 2009-2010, τον Δεκέμβριο, και με το σκορ να λήγει 3-1 υπέρ της ομάδας της Νέας Σμύρνης, ξέσπασε ένας "πόλεμος" ανακοινώσεων μεταξύ των διοικήσεων των δύο συλλόγων. 

Συγκεκριμένα, η Ερασιτεχνική ΑΕΚ, της οποίας πρόεδρος ήταν τότε ο Δημήτρης Χατζηχρήστος (ιδρυτής της Original 21), εξέδωσε ανακοίνωση καταδικάζοντας την ανάρτηση πανό κατά τη διάρκεια του αγώνα, το οποίο έγραφε: **«**Ντροπή της Προσφυγιάς - Δραγουμάνοι του Π.Ο.Κ. **»** . Η ανακοίνωση κατονόμαζε ως κύριο υπεύθυνο τον τότε πρόεδρο της ΠΑΕ Πανιώνιος, Kωσταντίνο Τσακίρη. https://www.sport-fm.gr/article/podosfairo/superleague1/207949#google_vignette

Η απάντηση του Πανιωνίου ήταν άμεση και ιδιαίτερα σκληρή, καθώς αναφερόταν, μεταξύ άλλων, σε διαχρονική προσπάθεια της ΑΕΚ να υφαρπάξει φιλάθλους του Πανιωνίου, σε φερόμενη συνεργασία της Ένωσης με τη χούντα για να μην κατακτήσει ο Πανιώνιος το πρωτάθλημα, καθώς και στην οικονομική επιβίωση της ΑΕΚ που – κατά τον Πανιώνιο – επετεύχθη με τη συμβολή του συλλόγου της Νέας Σμύρνης. https://www.in.gr/2009/12/08/sports/football/i-aek-den-einai-prosfygiko-swmateio-i-apantisi-toy-paniwnioy-stin-erasitexniki/ 

Η συνέχεια δόθηκε λίγους μήνες αργότερα, σε αγώνα μπάσκετ μεταξύ των δύο ομάδων, όπου αυτή τη φορά οι οπαδοί της ΑΕΚ απάντησαν με ένα πανό που είχε σκοπό να θίξει το κατά πόσο ο Πανιώνιος – λόγω της χρήσης του κόκκινου χρώματος – είναι αμιγώς ελληνικός σύλλογος. https://resources.sport-fm.gr/supersportFM/images/news/10/02/08/172533.jpg?w=880&f=bicubic&_gl=1*1ucccsv*_ga*MTQ0NjMwNjcxMi4xNzQyNTYzNDk0*_ga_ZHE9T0C6H2*czE3NTMzMDE2MTMkbzI1MCRnMSR0MTc1MzMwMTc4MyRqMTIkbDAkaDA.

Η απάντηση της ΚΑΕ Πανιώνιος ήρθε μέσα από επίσημη ανακοίνωση, στην οποία επικαλούνταν βιβλιογραφική πηγή που εξηγούσε την ιστορική και συμβολική χρήση του κόκκινου χρώματος από τον σύλλογο. https://www.in.gr/2010/02/08/sports/basketball/anakoinwsi-tis-kae-paniwnios-gia-to-ibrystiko-pano-twn-filathlwn-tis-aek/

**Τελευταία επίσημη αντιπαράθεση και σημερινή κατάσταση** 

Το καλοκαίρι του 2010, η ΑΕΚ αναζητούσε έδρα για να αγωνιστεί στα προκριματικά του Κυπέλλου UEFA, με αντίπαλο τη σκωτσέζικη Dundee United, λόγω έργων συντήρησης στο ΟΑΚΑ, το οποίο τη φιλοξενούσε. Ο Ερασιτέχνης Πανιώνιος, με πρόεδρο τότε τον Γεράσιμο Βεντούρη, αποδέχθηκε την πρόταση της ΑΕΚ να φιλοξενήσει τον αγώνα στο γήπεδο της Νέας Σμύρνης , μοιράζοντας μάλιστα και εισιτήρια, ώστε οι οπαδοί της Ένωσης να μπορέσουν να παρακολουθήσουν την αναμέτρηση. https://www.aek365.org/a-75543/%CF%83%CF%84%CE%B7-%CE%BD%CE%B5%CE%B1-%CF%83%CE%BC%CF%85%CF%81%CE%BD%CE%B7-%CF%84%CE%BF-%CE%B1%CE%B5%CE%BA-%CE%BD%CF%84%CE%B1%CE%BD%CF%84%CE%B9-%CE%B3.htm

Ωστόσο, η απόφαση αυτή συνάντησε αρχικά την αντίδραση του ιδιοκτήτη της ΠΑΕ Πανιώνιος, Κωνσταντίνου Τσακίρη, ο οποίος με δημόσια δήλωσή του έκανε λόγο για ακατανόητη απόφαση του Ερασιτέχνη, καθώς, όπως υποστήριξε, δεν λήφθηκαν υπόψη οι τεταμένες σχέσεις μεταξύ των δύο συλλόγων την περίοδο εκείνη. Αντίθετος ήταν και ο φίλαθλος κόσμος του Ιστορικού, που δεν ήθελε την παρουσία οπαδών της ΑΕΚ στο γήπεδο της ομάδας, φοβούμενος ενδεχόμενους βανδαλισμούς. 

Τελικά, την κατάσταση πήρα στα χέρια της μια μερίδα οργανωμένων οπαδών του Πανιωνίου, οι οποίοι εισήλθαν στο γήπεδο τις μεταμεσονύκτιες ώρες πριν τον αγώνα και προχώρησαν σε εκτεταμένες καταστροφές, καθιστώντας το ουσιαστικά ακατάλληλο για τη διεξαγωγή της αναμέτρησης. https://www.contra.gr/podosfairo/axristefsan-to-gipedo-tis-neas-smirnis-pics/

Η αντίδραση της Π.Α.Ε. Α.Ε.Κ. ήρθε μέσω δήλωσης του προέδρου της ομάδας, Σταύρου Αδαμίδη, σε αθλητικό ραδιόφωνο, στην οποία αποκάλεσε τον ιδιοκτήτη της Π.Α.Ε. Πανιώνιος, Κωνσταντίνο Τσακίρη, «γραφικό» και «τσάτσο».https://www.aek365.org/a-75631/%CE%B1%CE%B4%CE%B1%CE%BC%CE%B9%CE%B4%CE%B7%CF%82-%CE%B3%CF%81%CE%B1%CF%86%CE%B9%CE%BA%CE%BF%CF%82-%CE%BA%CE%B1%CE%B9-%CF%84%CF%83%CE%B1%CF%84%CF%83%CE%BF%CF%82-%CE%BF-%CF%84%CF%83%CE%B1%CE%BA%CE%B9%CF%81%CE%B7%CF%82.htm

Αυτή αποτέλεσε και την τελευταία "επίσημη" πράξη της αντιπαράθεσης, καθώς από τότε δεν υπήρξε κάποια σοβαρή κόντρα σε επίπεδο ανακοινώσεων ανάμεσα στις ΠΑΕ ή στους Ερασιτεχνικούς συλλόγους των δύο ομάδων. Αφορμή για μικρής έκτασης εντάσεις αποτέλεσαν κατά καιρούς η ανάρτηση σκωπτικών πανό από οπαδούς των δύο πλευρών, που εστιάζονταν κυρίως σε εκατέρωθεν κατηγορίες για αλλαγές ΑΦΜ χωρίς η όποια αντιπαράθεση να μεταφέρετε σε επίσημο επίπεδο. https://www.gazzetta.gr/football/superleague/article/1270612/pano-poy-exorgise-ton-panionio https://www.sdna.gr/podosfairo/superleague/article/560714/i-aek-zitise-na-katevei-os-yvristiko-pano-ton-panthiron https://www.aek365.org/a-1029800/kathusterhsh-logw-ubristikou-pano-sto-paniwnio-aek.htm 

## Έδρες
**Α.Ε.Κ.**
Από την ίδρυσή της, η Α.Ε.Κ. εδρεύει στη Νέα Φιλαδέλφεια. Στις 2 Νοεμβρίου 1930 εγκαινίασε το πρώτο της γήπεδο, το οποίο το 1991 μετονομάστηκε σε «Στάδιο Νίκος Γκούμας», προς τιμήν του παλαιού ποδοσφαιριστή της ομάδας. Τον Μάιο του 2003, το γήπεδο κατεδαφίστηκε και η Α.Ε.Κ. έμεινε χωρίς έδρα για 19 χρόνια, αγωνιζόμενη στο Ο.Α.Κ.Α.  Από τον Οκτώβριο του 2022, η Α.Ε.Κ. επέστρεψε στο νέο της γήπεδο, την «Opap Arena Aγία Σοφία», το οποίο βρίσκεται ακριβώς στην τοποθεσία όπου βρισκόταν και το παλιό, στη συνοικία της Νέας Φιλαδέλφειας. 

**Πανιώνιος**
[μικρογραφία|Το γήπεδο του [Πανιώνιος (ποδόσφαιρο)|Πανιωνίου στην Νέα Σμύρνη.]]
Ο Πανιώνιος, που ήρθε ως προσφυγικός σύλλογος από τη Σμύρνη, είχε αρχικά ως έδρα το Καλλιμάρμαρο. Τον Νοέμβριο του 1937 αποφασίστηκε οριστικά η μετεγκατάστασή του στο Στάδιο Νέας Σμύρνης, το οποίο του παραχωρήθηκε από τον Δήμο. Έκτοτε, ο Πανιώνιος συνδέθηκε στενά με την πόλη της Νέας Σμύρνης, όπου είχαν εγκατασταθεί πολλοί Σμυρνιοί πρόσφυγες, αποτελώντας αναπόσπαστο κομμάτι της τοπικής ταυτότητας μέχρι και σήμερα. 

## Αναμετρήσεις
**Πρώτος αγώνας**
Ο Πρώτος καταγεγραμμένος αγώνας που πραγματοποιήθηκε μεταξύ της Α.Ε.Κ. και του Πανιωνίου έλαβε χώρα στις 10 Μαρτίου 1946 στα πλαίσια της 10ης αγωνιστικής του Πρωταθλήματος Αθηνών της σεζόν 1945-1946. Ο Πανιώνιος υποδέχθηκε την Α.Ε.Κ. ως γηπεδούχος στο δικό της γήπεδο στην Νέα Φιλαδέλφεια και γνώρισε την ήττα με 1-4.   

**Συνολικά Αποτελέσματα**   

**Αγώνες [[Ένωση Ποδοσφαιρικών Σωματείων Αθηνών|Ε.Π.Σ. Αθηνών]]** 

**Αγώνες [[Πρωτάθλημα Ελλάδας ποδοσφαίρου ανδρών|Α Εθνικής / Σούπερ Λιγκ]]** 

**[[Πρωτάθλημα Ελλάδας ποδοσφαίρου ανδρών|Play Off Super League]]** 

**[[Κύπελλο Ελλάδας (ποδόσφαιρο ανδρών)|Κύπελλο Ελλάδας]]** 

**[[Κύπελλο ΕΠΑΕ|League Cup]]** 

## Στατιστικά
**Α.Ε.Κ. ως γηπεδούχος** 

**Πανιώνιος ως γηπεδούχος**

**Συνολικά** 

## Τίτλοι

## Φίλαθλοι
**Σχέσεις μεταξύ των οπαδών** 

Η αντιπαλότητα μεταξύ των οπαδών των δύο ομάδων είναι έντονη και βαθιά ριζωμένη, αποτελώντας το βασικό στοιχείο του ίδιου του ντέρμπι το οποίο είναι περισσότερο οπαδικό παρά αγωνιστικό. Η πόλωση αυτή δεν περιορίζεται μόνο στην ανταλλαγή υβριστικών συνθημάτων και πανό κατά τη διάρκεια των αγώνων, αλλά συχνά επεκτείνεται και εκτός γηπέδων, με επεισόδια στους δρόμους και περιστατικά βίας, ακόμη και τραυματισμούς https://www.sport24.gr/uncategorized/opados-tou-panioniou-exase-tin-splina-tou-meta-apo-epithesi-15-atomon/#:~:text=%CE%95%CF%80%CE%AF%CE%B8%CE%B5%CF%83%CE%B7%20%CE%B1%CF%80%CF%8C%2015%20%CE%BF%CF%80%CE%B1%CE%B4%CE%BF%CF%8D%CF%82%20%CE%AC%CE%BB%CE%BB%CE%B7%CF%82,%CE%BD%CE%B1%20%CF%87%CE%AC%CF%83%CE%B5%CE%B9%20%CF%84%CE%B7%CE%BD%20%CF%83%CF%80%CE%BB%CE%AE%CE%BD%CE%B1%20%CF%84%CE%BF%CF%85.. Η σύγκρουση αυτή έχει μακρά ιστορία, καθώς τα πρώτα σημάδια της εμφανίστηκαν ήδη από τη δεκαετία του 1970 και συνεχίζεται μέχρι σήμερα με διαχρονικά και επαναλαμβανόμενα φαινόμενα βίας. https://www.youtube.com/watch?v=D6gYKWmb1zw https://www.in.gr/2015/02/07/sports/basketball/epeisodia-sti-nea-smyrni-prin-to-paniwnios-aek/ 

**Α.Ε.Κ.** 

Η Α.Ε.Κ., ως μία από τις πιο επιτυχημένες ομάδες της Ελλάδας, διαθέτει χιλιάδες φιλάθλους σε ολόκληρη την επικράτεια. Έχοντας προσφυγικές καταβολές, προσελκύει ιδιαίτερα ανθρώπους με αντίστοιχη καταγωγή από όλη τη χώρα, γεγονός που την καθιστά μία από τις πιο δημοφιλείς ομάδες στην Ελλάδα και, αναμφισβήτητα, τη γνωστότερη και πιο αγαπητή ομάδα μεταξύ των ανθρώπων με προσφυγική προέλευση.
Η μεγάλη αγάπη που απολαμβάνει η Α.Ε.Κ. από τους φιλάθλους της αντικατοπτρίζεται και στην ύπαρξη πολυάριθμων συνδέσμων υποστηρικτών. Η πιο γνωστή οπαδική οργάνωση είναι η Original 21, η οποία ιδρύθηκε το 1982, έχοντας προηγουμένως λειτουργήσει από το 1975 υπό την ονομασία «ΘΥΡΑ 21». Παραρτήματα της Original 21 υπάρχουν σε ολόκληρη την Ελλάδα, από τη Μακεδονία έως την Κρήτη. Ενδεικτικά, σύνδεσμοι λειτουργούν σε πόλεις όπως τα Τρίκαλα, η Αλεξανδρούπολη, η Πάτρα, το Άργος και πολλές άλλες περιοχές της ελληνικής επαρχίας.

**Πανιώνιος** 

Ο Πανιώνιος ευνοήθηκε σε σχέση με τον Απόλλωνα στο ζήτημα της έδρας, καθώς αποφασίστηκε να εγκατασταθεί στη Νέα Σμύρνη αντί του εταίρου συλλόγου από τη Σμύρνη. Κατάφερε έτσι να συνδεθεί στενά με την πόλη, της οποίας οι κάτοικοι αποτελούνταν στη συντριπτική τους πλειονότητα από Σμυρνιούς πρόσφυγες. Ο Πανιώνιος διατηρεί την οπαδική πλειοψηφία στη Νέα Σμύρνη, ενώ απολαμβάνει και την υποστήριξη φιλάθλων από γειτονικές περιοχές, όπως η Καλλιθέα, ο Άγιος Δημήτριος, το Παλαιό Φάληρο και άλλες συνορεύουσες συνοικίες. 
Αναπόσπαστο κομμάτι του συλλόγου αποτελεί και η οργανωμένη εξέδρα. Το Panthers Club 1983 είναι ο βασικός σύνδεσμος οργανωμένων οπαδών του Πανιωνίου. Μετά τους οπαδούς των τριών μεγάλων ομάδων του Π.Ο.Κ., οι Πάνθηρες θεωρούνται από τους πιο δυναμικούς και ενεργούς οπαδούς της Αθήνας, με ισχυρή παρουσία σε ζητήματα που αφορούν τον οπαδικό χώρο. Στο παρελθόν διατηρούσαν συνδέσμους σε αρκετές περιοχές κοντά στη Νέα Σμύρνη, όπως στο Μπραχάμι και συγκεκριμένα στη συνοικία του Ασυρμάτου, στην Καλλιθέα, στο Παλαιό Φάληρο (όπου εξακολουθεί να υπάρχει σύνδεσμος), αλλά και σε πιο απομακρυσμένες      , από την Νέα Σμύρνη περιοχές, όπως το Κουκάκι και το Νέο Ηράκλειο.